b'\n_START_ARTICLE_\nIsle of Dogs (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nEs tracta d\'una distopia ambientada a la ciutat costanera de Nagasaki, Jap\xc3\xb3, on va sorgir un greu brot de grip canina que va anar augmentant de tal manera fins a arribar proporcions epid\xc3\xa8miques. Davant de tal succ\xc3\xa9s, l\'alcalde de la ciutat, el senyor Kobayashi va decidir prendre mesures extraordin\xc3\xa0ries i exiliar a tots els gossos a una illa fict\xc3\xadcia, figurant ser una de les nombroses illes que formen part de la prefectura de Nagasaki, la qual est\xc3\xa0 totalment deshabitada i \xc3\xbanicament es feia servir com a abocador de deixalles._NEWLINE_La hist\xc3\xb2ria segueix en paral\xc2\xb7lel la vida d\'un grup de cinc gossos que han estat exiliats a l\'illa i la un nen de dotze anys, Atari Kobayashi, qui durant aquesta dr\xc3\xa0stica operaci\xc3\xb3 del govern, va perdre al seu millor amic, el seu gos Spots, abandonat a la seva sort a l\'abocador. Posteriorment, Atari s\'escapa de la seva llar per tal de poder recuperar el seu amic, segrestant per a tal fi, un atrotinat Junior-Turbo Prop XJ750, amb el qual va poder sobrevolar la dist\xc3\xa0ncia que separava la seva llar de l\'illa, burlant aix\xc3\xad la prohibici\xc3\xb3 d\'apropar-se i la quarantena establerta. Al ser detectat pel govern, provoca l\'actuaci\xc3\xb3 de les autoritats que pretenen, per tots els mitjans, portar-lo de tornada i sense el gos. Mentrestant, a la ciutat, es comen\xc3\xa7a a al\xc3\xa7ar un moviment en favor dels gossos anomenat Pro Dog i com a logo, el kanji: \xe7\x8a\xac (en romaji, inu) que significa "gos", moviment liderat per la jove Tracy Walker.\n_START_SECTION_\nRepartiment\n_START_PARAGRAPH_\nLa pel\xc2\xb7l\xc3\xadcula d\'animaci\xc3\xb3 compta amb veus d\'actors i actrius consagrats de Hollywood, com Bill Murray, Edward Norton i Scarlett Johansson, a m\xc3\xa9s del japon\xc3\xa8s Ken Watanabe entre d\'altres. Tamb\xc3\xa9 compta amb la pres\xc3\xa8ncia de Yoko Ono en un paper secundari.\n_START_SECTION_\nBanda sonora\n_START_PARAGRAPH_\nWes Anderson va deixar la banda musical de la pel\xc2\xb7l\xc3\xadcula d\'animaci\xc3\xb3 en mans del franc\xc3\xa8s Alexandre Desplat, un prestigi\xc3\xb3s compositor conegut per les seves m\xc3\xbaltiples composicions per a pel\xc2\xb7l\xc3\xadcules i amb qui ja havia treballat anteriorment en pel\xc2\xb7l\xc3\xadcules com Fantastic Mr Fox (2009, nominada als Oscar), Moonrise Kingdom (2012) i The Grand Budapest Hotel (2014), amb la qual va guanyar el seu primer Oscar a la millor banda sonora._NEWLINE_La banda sonora barreja instruments tradicionals japonesos, com els sons que produeixen el koto, daiko i shakuhachi amb instruments d\'orquestra filharm\xc3\xb2nica.\n_START_SECTION_\nPol\xc3\xa8miques\n_START_PARAGRAPH_\nEl fet de ser una pel\xc2\xb7l\xc3\xadcula ambientada en un pa\xc3\xads asi\xc3\xa0tic, com en aquest cas Jap\xc3\xb3, i nom\xc3\xa9s comptar amb poques veus japoneses en rols principals, encara que parlin angl\xc3\xa8s va motivar de nou, cr\xc3\xadtiques a Hollywood per usar veus d\'actors americans per representar personatges que figuren ser asi\xc3\xa0tics, amb el que es coneix com a "whitewashing" o "blanquejar" les pel\xc2\xb7l\xc3\xadcules.'